Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu:
Iisrael ei saa endale lubada Süüria sõjapõgenike vastuvõtmist
ja lubas ümbritseda juudiriigi julgestustaradega kõigil piiridel.
EL välispoliitikajuht: EL otsustab peagi,
kuidas kasutada märgistamisreegleid, teavitamaks tarbijaid,
kas imporditud Iisraeli kaubad pärinevad Läänekalda asundustest.
Läänekaldal Duma külas süütamisrünnakus raskelt viga saanud
Rehab Dawabsheh suri hommikul saadud haavadesse,
tõstes ohvrite arvu kolmeni.
Peaminister Netanyahu ütles,
et Iisrael ei saa endale lubada Süüria sõjapõgenike vastuvõtmist
ja lubas ümbritseda juudiriigi julgestustaradega kõigil piiridel.
Iisrael ja Süüria on vaenuriigid, kuid pildd tuhandetest põgenikest,
keda Euroopas rongidega veetakse, keda peksab politsei
ja keda ootavad okastraadiga tarad, on Iisraelis vastukaja leidnud,
meenutades natside holokausti, kus mõrvati kuus miljonit juuti.
Euroopasse voolavate Lähis-Ida ja Aafrika migrantide viletsus
õhutas üleskutseid, et Iisraeli valitsus võtaks vastu Süüria põgenikke,
kuid peaminister Netanyahu laitis idee maha.
Iisrael pole ükskõikne Süüria ja Aafrika põgenike tragöödia suhtes.
Oleme juba ravinud ca 1000 Süüria lahingutest tulnud haavatut
ja aidanud neil jalule tõusta.
Kuid Iisrael on väga väike riik.
Meil pole geograafilist ega demograafilist sügavust.
Seepärast peame kaitsma oma piire
illegaalsete tööotsijate ja terroristide eest.
Vahetult enne tegi opositsioonijuht Herzog ettepaneku,
et Iisrael võtaks vastu Süüria sõjapõgenikke.
Peame aitama ja jätkama humanitaarabi andmist,
ja vajadusel osalema põgenike vastuvõtmisel,
nagu teised riigid.
Peaminister Netanyahu külastas kaitseminister Ya'aloniga
Iisraeli piiri Jordaaniaga
ja teatas, et alustatakse uue julgestustara ehitamist,
et ära hoida
naaberriikide põgenike ja migrantide sissetungimiskatseid tulevikus.
Alustame täna oma idapiiril ehitamist,
et jätkata julgestustara,
mille ehitasime Egiptuse piirile,
ja mis ühendub Golanile ehitatud julgestustaraga.
Näeme täna, mis juhtub riikidega, kes kaotavad kontrolli oma piiride üle.
Kombinatsioon meie piiril tunglevast brutaalsest terrorismist,
illegaalsetest migrantidest ja smugeldajatest,
ning kontrolli kaotamine keset humanitaartragöödiat,
mida ümberringi näeme, viitab faktile,
et peame kontrolli taastama ja lubama kontrollida Iisraeli piire
peaaegu 360 kraadi raadiuses, kuna meil on ka merepiir.
Ehitus peaks kestma veidi üle aasta.
EL välispoliitikajuht Mogherini hoiatas, et kriis ei kao kuhugi,
kui EL liikmesriikidel ei õnnestunud jõuda kokkuleppele
pratkiliste sammude suhtes immigrandikriisiga tegelemiseks.
Pärast EL ja kandidaatriikide välisministrite kohtumist Luxemburgis
ütles Mogherini, et mida kiiremini ühisseisukoht leitakse,
seda paremini saab kriisiga tegeleda.
Oleme kõik silmitsi dramaatilise sündmusega.
Ma ei ütle 'erakorralise sündmusega', sest see on siin, et jääda.
See pole erakorraline juhtum, see on pakiline olukord,
kuid see ei alga ega lõpe täna.
See on siin, et jääda ja mida varem seda aktsepteerime
psühholoogiliselt ja poliitiliselt,
seda kiiremini suudame tõhusalt reageerida
ja sellega efektiivselt tegeleda.
Vaatamata Saksa kantsleri Angela Merkeli hoiatusele,
et migratsioonikriis on nüüd tõsisem kui Kreeka võlakriis,
mis ähvardas lõhkuda eurotsooni,
ei suutnud ministrid otsustada, kas asüülitaotlustega tegelemiseks
tuleks luua kriisikeskused ka väljaspool EL-i.
Euroopa Komisjon esitab järgmine nädal plaani,
mis kehtestab EL riikidele kvoodid põgenike vastuvõtmiseks
näiteks Kreekast, Ungarist ja Itaaliast.
EL liikmesriikides valitsevad antud teemal tõsised eriarvamused.
Serbia piirile tara ehitavast Ungarist
on saanud peamine värav põgenikele,
kes tahavad jõuda Saksamaale, Suurbritanniasse ja Rootsi.
Teisel teemal ütles Mogherini, et EL otsustab peagi,
kuidas kasutada märgistamisreegleid, teavitamaks tarbijaid,
kas imporditud Iisraeli kaubad pärinevad Läänekalda asundustest.
Töö on peaaegu lõpetatud,
nii et teema naaseb peagi meie laudadele. Kuid töö alles käib.
Mõned EL riigid, sh Inglismaa, on juba väljastanud poodidele juhised,
et tarbijad näeksid, kas kaup valmis Läänekalda juudi asundustes
või Iisraeli tunnustatud piirides.
EK peab otsustama,
kuidas laiendada juhised kõigile 28 liikmesriigile.
EL on vaielnud märgistamise üle aastaid,
kuid pole seni kehtestanud meetmeid, et mitte õõnestada katseid
taaskäivitada ummikus Iisraeli-Palestiina rahukõnelusi.
Läänekaldal Duma külas
väidetavas juutide süütamisrünnakus viga saanud Rehab Dawabsheh
suri hommikul saadud haavadesse, tõstes ohvrite arvu kolmeni.
Põletushaavad katsid 90% Rehami kehast
ja ta viibis Tel HaShomeri haiglas Ramat Ganis, Iisraelis,
üle viie nädala.
Tema beebi Ali suri põletushaavadesse koheselt,
80 protsendile kehast põletushaavu saanud abikaasa Saed,
suri saadud haavadesse nädal pärast rünnakut.
Terrorirünnakus jäi ainsana ellu nende 4-aastane poeg Ahmad.
Põletushaavad katavad tema keha 60% ulatuses ja seisund on tõsine,
kuid ta näitas pärast ärkamist positiivseid märke,
kui päev enne isa surma ümbritsevaga suhtles.
Rünnaku juurdluse progressi kohta pole ametlikke teateid antud.
Kaks kahtlustatavat juudi ekstremisti võeti vahi alla
ja mitmed teised said lähenemiskeelu, mis ei luba neil Läänekaldale minna.
Kedagi pole rünnakus siiski otseselt süüdistatud.
Egiptuse president al-Sisi kohtus Aasia ringreisi käigus
oma Indoneesia kolleegi president Joko Widodoga,
et tugevadada bilateraalseid suhteid.
Allkirjastati uued koostöölepingud kahepoolsete suhete edendamiseks.
President Sisi kinnitas Indoneesia presidendile,
et kaitseb Egiptuses elavaid Indoneesia kodanikke.
Sisi on süvenenud uute kaubandus- ja majandussuhete edendamisse
rahvusvahelise kogukonnaga pärast oma ametissevalimist ühe aasta eest,
et parandada Egiptuse majandust,
mis on vajalik ametikoha säilitamiseks.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri